Sviðsstjóri skóla- og frístundasviðs Reykjavíkurborgar segir erfitt að tryggja börnum frá eins árs aldri leikskólapláss í leikskólum borgarinnar í haust. Margar ástæður liggi að baki, allt frá húsnæðisskorti sem stafar af skorti á aðföngum vegna stríðsátaka, til fjölgunar barna á leikskólaaldri umfram það sem áætlanir gerðu ráð fyrir.
Rými skortir fyrir um tvö hundruð leikskólabörn í Reykjavík fyrir haustið. Helgi Grímsson sviðsstjóri skóla- og frístundasviðs segir ástæðurnar margþættar. Börnum hafi fjölgað meira í höfuðborginni vegna flutninga og eftirspurn eftir erlendu vinnuafli eigi sinn þátt í fjölguninni.
bæði það að á seinustu vikum bættist talsverður fjöldi í hóp þeirra barna sem eru að óska eftir leikskólavistun og eins líka þá voru tafir á skilum á því húsnæði sem að við höfðum væntingar um að við gætum tekið í notkun í haust eins líka hafa skapast aðstæður þar sem að við höfum þurft að tæma húsnæði vegna viðhalds núna í sumar og það mun taka einhvern mánuði að ljúka því viðhaldi og einnig líka þetta að við höfum ekki nægilegar upplýsingar frá sjálfstætt starfandi leikskólum um hvernig gengur með að tryggja vistun þar og hversu margir sem eru á biðlista hjá okkur munu færast yfir til þeirra
hversu margir sem eru á biðlistum hjá okkur munu færast yfir til þeirra.
Helgi vonast til að betri mynd fáist á leikskólamál þegar líður á júnímánuð.
Hefði þá ekki verið nær að lofa ekki upp í ermina á sér að taka inn á leikskóla árs gamalt barn?
Sko ég get ekkert svarað til um það. Þetta er markmið okkar þetta er áherslan sem við erum að vinna eftir og við fylgjum þessari línu en svo geta skapast aðstæður sem að því miður er ekki hægt að ná því markmiði sem að búið er að setja en við erum að vinna eins vel og við getum að þetta náist saman en eins og staðan er núna er lokamarkið óljóst
Erfitt verður að tryggja börnum frá eins árs aldri leikskólavist í haust vegna margra erfiðra þátta, að mati sviðsstjóra skóla- og frístundasviðs Reykjavíkurborgar. Um tvö hundruð börn bíða eftir leikskólaplássi.